open-index/open-wikipedia-markdown huggingface dataset:
Freddy Tsimba

**Freddy Tsimba** (born 1967) be a sculptor den visual artist wey komot de Democratic Republic of the Congo. Na he make sculptures from bullet casings he collect for Congolese war battlefields. One of ein artwork he entitle *Au-delà de l'espoir* (Beyond the hope) na dem commission am by de municipality of Ixelles insyd Brussels wey dem install for de corner of Chaussée de Wavre den Longue-Vie street insyd Matonge district.

## Biography
Na dem born Tsimba insyd Kinshasa insyd 1967. He study for de Fine Art School in Kinshasa wer he get a degree for sculpture insyd 1989. He receive de silver medal for de Ottawa Jeux de la Francophonie insyd 2001.
## Exhibitions
### Solo exhibitions

* 2007: *Au-delà de l'espoir* (Beyond the hope), dem install for de corner of Chaussée de Wavre den Longue-Vie street insyd Matonge district, Brussels. Commission by de municipality of Ixelles.
* 2016: *Au-delà de l'extrême*, Halle de la Gombe, Kinshasa, D.R. Congo
* 2018: *Out of chaos*, Beaux Arts Gallery, London
* 2018: *Porteuse de vies* (Carrier of Lives), Théâtre national de Chaillot, Paris, for celebration of de 70th anniversary of de Universal Declaration of Human Rights
* 2020: *Mabele eleki lola ! The earth, brighter than paradise*, Royal Museum for Central Africa, Tervuren, Belgium, curate by In  Koli Jean Bofane, plus de scientific contribution of Henry Bundjoko

### Group exhibitions

* 2008: *They come from far away,* part *Miroirs*, 8th Dakar Biennale, Musée Théodore Monod, Dakar, Sénégal
* 2014: *Yango the first Kinshasa contemporary art biennial*, Kinshasa, D.R. Congo
* 2015–20: *Lumières d'Afriques*, Paris; Abidjan; Geneva; Dakar; Rabat; Johannesburg
* 2019: *Encore un effort*, part of 1st Congo Biennale, Kin Art Studio, Kinshasa, D.R. Congo

## Publications

* *Revue Noire, Spécial Kinshasa - Zaïre*, n°21, juin-juillet-août 1996
* *Freddy Tsimba. Sculpteur*, Les carnets de la création, l'Œil, Paris, 2000
* *Freddy Tsimba, l'esprit guerrier*, Fondation Blachère, Apt, 2007
* *Les Arts du Congo. D'hier à nos jours*, Roger-Pierre Turine, éd. La Renaissance du livre, Bruxelles, 2007
* *Freddy Tsimba - Légendes et saisons de métal*, V. Lombume Kalimasi et C. Nzolo Ngamobu, Ed. Le Cri, 2012
* *Singularité et universalité des destins : la démarche artistique de Freddy Tsimba*, Bogumil Jewsiewicki, Cahiers D'Études Africaines, vol. 56, no. 223, 2016
* *Au-delà de l'extrême*, exhibition catalog, 2016
* *Freddy Tsimba-Mabele eleki lola ! La terre, plus belle que le paradis*, exhibition catalog, In Koli Jean Bofane et al., Kate'Art, 2020

## Filmography

* *Mavambu* (2011) – documentairy on Tsimba by Rosine Mbakam den Mirko Popovitch (26', DVcam)

## References


## External links
Barly Baruti

**Baruti Kandolo Lilela**, dem better know am by ein pen name **Barly Baruti** (born December 9, 1959, insyd Kisangani, insyd wat na ebe de Congo-Léopoldville), be a Congolese (DRC) cartoonist. Na dem describe am by de British Broadcasting Corporation as "the Congolese author best known outside his country".

## Biography
He study pedagogy, wey he work for de graphics studio of de French Cultural Centre insyd Kisangani. Der, insyd 1982, he wrep den draw ein first published comic, *Le Temps d'agir* (*Time to Act*), for environmental issues. Insyd 1984, he win a comics competition, na dem invite am make he study comics writing insyd Angoulême (France), wey insyd 1987 he work for a few months for de Studios Hergé insyd Brussels. He return to Congo, wer he publish chaw albums, wey he move go Belgium insyd 1992. Insyd 1994, de Cultural Centre insyd Kisangani publish ein album *Objectif Terre!* (*Objective: Earth!*), an environmental manifesto. Insyd de late 1990s, he co-produce *Eva K*, a trilogy of comics albums, plus Frank Giroud, follow by *Mandrill*, a series of seven albums. For dese works, Baruti "replaced his semi-humorous clear line style with a more realistic one".

Insyd December 2010, na dem invite am make he participate insyd de first international exhibition of African comics, insyd Paris.

Baruti be de co-founder of de *Atelier de Création et de l'Initiation à l'Art* (Creative Workshop for an Initiation to Art) make e encourage talented youth insyd Kinshasa. 

## References
Serge Diantantu

**Serge Diantantu** (4 May 1960 – 1 June 2022) na he be a Congolese comic book artist, caricaturist, den writer.

## Works

### Comic books
* *Simon Kimbangu - Tome 1 : Simon Kimbangu* (2004)
* *La petite Djily et mère Mamou* (2008)
* *Mémoire de l'esclavage - Tome 1 : Bulambemba* (2010)
* *Mémoire de l'esclavage - Tome 2 : En naviguant vers les Indes* (2011)
* *Mémoire de l'esclavage - Tome 3 : L'embarquement de bois d'ébène* (2012)
* *Mémoire de l'esclavage - Tome 4 : Ile de Gorée* (2014)
* *Mémoire de l'esclavage - Tome 5 : Colonies des Antilles et de l'Océan* (2015)
* *Félix Éboué, le héros de la France Libre* (2016)
* *Samantha et Ségou - Tome 1 : Samantha et Ségou visitent la Guyane* (2020)

### Books, essays

* *Femme noire, je vous salue* (2008)
* *Femme noire d'Afrique, d'Amérique et des Antilles* (2011)
* *Homme noir d'Afrique, d'Amérique et des Antilles* (2012)

### Illustrations

* *Il fut un jour à Gorée* (2006)

## Distinctions

* Prix de la bande dessinée engagée à Lyon (2008)
* Prix Fetkann! de la jeunesse (2013)

## References


## External links
* Lambiek Comiclopedia biography.
Machérie Ekwa Bahango

**Machérie Ekwa Bahango** (born 1993) be a filmmaker wey komot de Democratic Republic of the Congo. Na ein first feature film *Maki’la* premier for de Berlinale 2018. Na ein movie *Sema* advocate give women's rights den thematise de issue of sexual violence. E win an award as "Best International Film" for de DC Independent Film Festival 2020 insyd Washington.

## Life
Na dem born Machérie Ekwa Bahango insyd Kisangani. After school she go university wey she receive a degree in law for de Protestant University in the Congo. As a student she participate insyd workshops for screenplay den film production.

## Career
Insyd 2014 na Congolese film production company Labson Bizizi Ciné-Kongo hire Machérie Ekwa Bahango as a production manager den as an interviewer.

Insyd 2016 na she be a screenwriter give de French language TV series *Ndakisa*. Produce by de NGO Search for Common Ground, na dem air *Ndakisa* for Congolese national television top.

Insyd 2017 na she translate give Alain Gomis ein script give ein 2017 film *Félicité* into ein native language Lingala .

Insyd 2017 na dem sanso invite am to de Cannes Film Festival for a round table under de helm of de OIF den de Institut Français. For de end of 2017 she receive invitations from de Berlin International Film Festival for de Berlinale Talents.

Na ein first feature film *Mak’ila* be about an orphan dem force make she fend for einself for de streets of Kinshasa. Na ebe stall insyd post-production secof lack of funds til Alain Modot, of de International Distribution of Films and Fiction from Africa (DIFFA), gain backing from Orange Studio insyd Paris. *Mak’ila* win am de Golden Screen award for de 2018 Ecrans Noirs film festival.

## Filmography

## References


## External links

*  at IMDb
Balufu Bakupa-Kanyinda

**Balufu Bakupa-Kanyinda** (born 30 October 1957) be a filmmaker wey komot de Democratic Republic of the Congo.

## Career
Na dem born Balufu Bakupa-Kanyinda for 30 October 1957 insyd Kinshasa. He study sociology, history den philosophy insyd Brussels, Belgium. He take courses insyd filmmaking insyd France, de United Kingdom den de United States. From 1979 to 1981 na he be an instructor insyd de French Cultural Centre insyd Lubumbashi. Insyd 1991 he make ein first documentary, *Dix mille ans de cinéma*, den insyd 1993 he release a second documentary on Thomas Sankara. Na ein first fiction film be* Le Damier – Papa national oyé!* (The Draughtsmen Clash) he make insyd 1996.

Na he be a member of de board of short films for CNC insyd France from 1999 to 2001. Na Balufu be a member of de Input 2000 (International Public Television) insyd Cape Town, South Africa den a member of CreaTV, Unesco ein program for televisions insyd de South between 2000 den 2003. Bakupa-Kanyinda be a writer den a poet wey he sanso be a film director. New York University invite am make he lecture insyd 2006/2007 for de NYU-Ghana campus insyd Accra. Balufu be a founding member of de Guild of African filmmakers and producers.

Insyd 2015 na dem feature Bakupa-Kanyinda insyd *La Belle at the Movies*, a documentary by Cecilia Zoppolletto about de history den disappearance of Congolese cinema, wey na he say he dey work make he establish a film school den work towards make he dey send entries to international film festivals. "*Cinema is an important art: it’s the art of telling the world about yourself*,” he say.

## Recognition den awards
Balufu Bakupa-Kanyinda ein film *Le Damier – Papa national oyé* (1996) receive important prizes such as de ACCT prize - Agence de la Francophonie, Fespaco 1997 insyd Burkina Faso, de Reel Black Talent Award insyd Toronto, Canada insyd 1997, de Grand Prize for de Festival de Villeurbanne insyd France 1997, de Quality prize from CNC insyd France insyd 1998 den chaw prizes for de Festival international du Film Francophone for Namur insyd 1998. *Article 15 bis* (1999) win a Jury Mention for de Festival du Court métrage for Clermont-Ferrand, France. 2000, Jury Mention for thde Festival International du Film Francophone insyd Namur, Belgique, 2000, Bronze Medal for de Journées Cinématographiques de Carthage insyd Carthage, Tunisia, 2000 den oda prizes. *AFRO@DIGITAL* gain a Jury Mention for de Zimbabwe International Film Festival insyd Harare, Zimbabwe, 2004.

## Filmography

Films wey Bakupa-Kanyinda direct include:

Insyd 2014, he co-produce de "Miss Vodacom" show insyd Kinshasa.

## Ein life matter
Balufu Bakupa Kanyinda get four sons, name Joel, David, Arthur, den Oscar, den a daughter dem call Anne. Currently, he dey live between Belgium den Democratic Republic of the Congo buh, secof ein work, he dey travel paa.

## References


## External links

*  at IMDb
Antoine Chazal

**Antoine Chazal** (8 November 1793 insyd Paris – 12 August 1854 insyd Paris) na he be a French painter of flowers den of portraits, as well as an engraver. He study under Misbach, Bidauld, den Van Spaendonck, wey he cam turn Professor of Iconography for de Jardin des Plantes. Besides portraits, flowers, den fruit, he paint a few landscapes den altar-pieces give churches. He sanso engrave a portrait of Cardinal La Fare. Chazal die insyd Paris insyd 1854.

## Engravings
Chazal draw chaw effigies give de engraver den publisher Ambroise Tardieu, wey no dey mention am insyd ein prints (spy below de legends of de portraits)
File:Alexandre_Henri_Gabriel_de_Cassini.jpg|Alexandre Henri Gabriel de Cassini
File:LOUIS_AUGUSTE_gris.jpg|Jean-Louis-Auguste Loiseleur-Deslongchamps
File:Benjamin_Gaillon.jpg|Benjamin Gaillon


## References



## External links
Guy Bomanyama-Zandu

**Guy Bomanyama-Zandu** (born 22 November 1972) be a filmmaker from de DRC.

## Early years
Na dem born Guy Bomanyama-Zandu insyd Kinshasa for 22 November 1972. Insyd de late 1980s he move plus ein family to Brussels, wey he obtain Belgian citizenship. He first study electronics, den film for de Institut de radioélectricité et de cinématographie (INRACI) insyd Brussels, wey he graduate insyd 2000. He make ein first documentary, *Papa Mobutu* (2000) for INRACI. Na dem select am for de Namur Francophone Film Festival. Dem present almost all ein films for de Afrika Film Festival à Louvain en Belgique.

## Later work
After he lef INRACI Bomanyama-Zandu start ein own production company, Ateliers de Production des Films du Congo (APFC), dem now call am Zandu Films, base insyd Kinshasa den Brussels. Insyd 2001 he make a documentary for Gbadolite top, de former stronghold of Mobutu Sese Seko insyd de region of de DRC, later control by Jean-Pierre Bemba. De film record testimonies about de atrocities dem commit by de forces of Mobutu, den by troops wey komot Chad den Uganda. Na dem force am make he lef dis film insyd de hands of Bemba ein security service.

Insyd 2003 Bomanyama-Zandu make *Congo je te pleure*, a 54-minute documentary co-production between Zandu Movies Brussels den Zandu Movies sprl, wich na he found dat year insyd Kinshasa, wey na ebe de first production company dem officially recognize by de Congolese Ministry of Culture. Na dem make de film plus de collaboration of Congolese National Radio and Television wey na ebe supported by de Congolese Ministry of Culture. De film range between de colonial past den de modern Congo, wey dey expose young Congolese to a period of dema history wey na ebe almost completely unknown to dem.

Bomanyama-Zandu create *Mayasi, Taximan a Kinshasa* insyd 2004, den a series of short films wey dey deal plus de protection den enhancement of de Congolese film heritage. Mayasi, Taximan in Kinshasa be a docudrama wey dey record a day insyd de life of an old mechanic den taxi driver insyd Kinshasa. Dem born am insyd 1938, Mayasi drive coaches insyd de colonial era. He dey tell how de city den especially public transport dey deteriorate over de years. Along de way de director dey portray aspects of everyday life insyd Kinshasa, a city of about eight million people. Ein 2005 Film *La Vertu* dey deal plus Marie, wey na dem rape am wen she dey 15 years old. Na dem refuse am an abortion by a doctor, wey she resort to an illegal abortion. De police start an investigation of de case, dem assign am to de inspector wey na he rape Marie. Na dem show de film insyd de 2006 International Festival of Film of Amiens.

## Filmography
Bomanyama-Zandu ein films dey include:

## References
Gabrielle Wiehe

**Gabrielle Wiehe** (dem born am: July 14, 1980 insyd Moka, Mauritius) be a Mauritian illustrator den graphic designer.

## Biography
Na dem born Gabrielle Wiehe insyd Moka, Mauritius for July 14, 1980. Na ein poppie Jacques be an architect wey komot de Wiehe family, wey dem fi trace ein origins to Denmark. A notable figure insyd ein family for de time na she dey grow up be Christian William Wiehe, de architect of Château de Labourdonnais. Ein bro Johann Wiehe sanso be an architect wey he co-author ein biography insyd 2010. For addition to ein famous family member, de first cousin of ein poppie, Ernest Wiehe, na he sanso be a famous Mauritian saxophonist.

After she graduate from Lycée Labourdonnais insyd Mauritius, Gabrielle move go Metropolitan France insyd 1998 wey she start dey study graphic design insyd Paris dat same year. Graduate of de school intuit lab insyd 2002, she publish de year wey dey follow a book for Mango Jeunesse for wich she dey illustrate *The Puss in Boots* den *The Fairies*, two tales by Charles Perrault. Na she previously publish a first book she title *Bestioles*, wich na e only appear insyd 2005 at L'atelier du poisson soluble.

## References



## External links
Frédéric Brou

**Frédéric Brou** (11 December 1862 - 15 May 1925) be a self-taught French painter den sculptor.

## Life
Dem born am insyd Mauritius, na he sculpt den exhibit insyd Boutteville from 1887 dey go. Na der he receive advice from Antonin Larroux den Georges Lemaire. He exhibit de plaster modello give ein sculpture *Eve* for de 1897 'salon des artistes français', wey dey exhibit de finished work insyd marble for de same venue two years later, wer e face off against Rodin ein work for de same subject top. Na de French state commission a bust of Jules Ferry from am insyd 1899 wey he regularly exhibit for de Société des artistes français. He die insyd Pleumeur-Bodou.

## Works dem select

* Fanjeaux : *Monument to Hugues Destrem*
* Paris :
** musée Carnavalet : *Monument to Villiers de l'Isle Adam*, dem sanso know am as *Glory Pulling Auguste de Villiers de l'Isle Adam From His Eternal Sleep*, 1906, plaster maquette for the poet's tomb, never realised
** square de Yorktown : *Franklin Received at Court. 1778* den *Signing of the Treaty of Paris. 1783*, 1898, bronze bas-reliefs for de pedestal of the *Monument to Benjamin Franklin* by John J. Boyle
* Saint-Maur-des-Fossés, square Hameln : *Eve*, 1899, marble statue, de plaster modello for wich na dem exhibit for de Paris Salon of 1897

File:Inscription_statue,_square_de_Yorktown,_ouest,_Paris_16e_1.jpg|*Franklin Received at Court. 1778*
File:Inscription_statue,_square_de_Yorktown,_est,_Paris_16e_5.jpg|*Signing  of the Treaty of Paris. 1783*
File:Benjamin_Franklin.JPG|De whole monument

File:Statue_Ève_Aperçut_Nue_Square_Hameln_-_Saint-Maur-des-Fossés_(FR94)_-_2021-02-23_-_1.jpg|*Eve* (1899), Saint-Maur-des-Fossés, square Hameln.
File:Carnavalet_-_Auguste_Villiers_de_l'Isle-Adam_01.jpg|*Monument to Villiers de l'Isle Adam* (1906), plaster, Paris, musée Carnavalet.


## References



## Bibliography

* (insyd French) Léon Bloy, *Lettres à Frédéric Brou et à Jean de la Laurencie*, Éditeur Bloud et Gay, 1927.
* Dictionnaire Bénézit entry

## External links
Gaétan Siew

**Gaétan Siew** (dem born am insyd 1954) be a Mauritian architect.
## Professional career
Siew graduate from de École Nationale Supérieure d'Architecture de Marseille (ENSAM), France insyd 1979. Na he dey for private practice insyd Port Louis, Mauritius since 1981, as a founding partner of Lampotang & Siew Architects Ltd (dem later rebrand am as VISIO insyd 2016). Ein work dey include master plans give de Sir Seewoosagur Ramgoolam International Airport insyd Mauritius, de Chinese neighbourhood insyd Port Louis den de Seychelles International Airport. He sanso work insyd Congo, France, India, Ivory Coast, Madagascar, Mayotte, Seychelles, Swaziland, Benin, Tunisia, den chaw odas for projects such as airports, hotels, commercial den leisure, urban planning den heritage projects. He be a frequent speaker for international conferences wey na he be a juror give various architecture awards.

## Awards
For ein contributions to society den to de field of Architecture, na dem honor Gaetan Siew plus de awards wey dey follow: 
*Canada: President's Medal – Royal Architectural Institute of Canada
*Egypt: Honorary Medal – Society of Egyptian Architects
*France: Chevalier de l’Ordre National du Mérite, Chevalier of the Order of Arts and Letters (2016)
*Japan: Honorary Fellow – Japan Institute of Architects
*Mauritius: Grand Officer of Star and Key of the Indian Ocean
*Mexico: Honorary Member – Consejo Superior de Arquitectos de Mexico
*Russia: Honorary Medal – Union of Architects of Russia
*South Korea: Honorary Fellow – Architectural Institute of Korea
*Spain: Honorary Medal – Consejo Superior de los Colegios de Arquitectos de España
*United States: Presidential Medal – American Institute of Architects
*Honorary Member, World Architecture Community
*Fellow, Future Cities (UK)
*100 Most Influential Urbanists of all times, Planetizen

## References


## External links

* Lampotang & Siew Architects
* ‘Greening the construction industry’ – a surprising view from the past president of the Union of International Architects, November 7, 2012. Hypenica / Concrete.tv
* UIA newsletter, Jan-Feb 2006. Editorial, page 3.
Vaco Baissac

**Joseph Charles Jacques Desiré Baissac** (1940 – 4 February 2023), dem know am professionally as **Vaco**, na he be a Mauritian artist, dem best know am for ein depictions of island life thru painting, stained glass, sculpture, jewellery design den ceramics.

Na Vaco be a defender of de Mauritian Creole language den de idea say all Mauritians fi communicate thru a common language be integral to de culture of Mauritius, so much so dat na he say he paint de Creole language wey he be identified as a Creole artist.
## Early life
Na he be de eldest of four kiddies, Vaco grow up insyd Curepipe. Na ein poppie Yves Baissac be de town architect wey na ein bro Jean Claude Baissac be anoda well known Mauritian artist.

He attend St Joseph's College, Curepipe wey na he be active insyd de local art den theater scene from ein teens. He lef Mauritius insyd 1964 make he study art insyd Paris den Brussels. Then he move go Southern Africa wer na he own den operate a number of restaurants buh na he still be an active artist. He return to Mauritius insyd 1990 wey he cam turn a full time professional artist insyd 1994.
## Exhibitions den works
Source:

* 1958 Vaco hold ein first solo exhibition for de age of 18
* 1960 St. Denis de La Réunion
* 1970 to 1990 Various exhibitions den galleries insyd Southern Africa
* 1991 First exhibition since he return to Mauritius at Galerie Hélène de Senneville insyd Grand Baie, Mauritius
* 1992 Salon de St. Leu a La Reunion
* 1993 Salon d’Automne a Paris, France
* 1995 Vaco den ein students expose artworks, Port Louis, Mauritius
* 1997 Galerie du Chien de Plomb, Port Louis, Mauritius
* 2001 Exhibits insyd Brussels den Fribourg
* 2002 Musée Vera insyd Saint-Germain-en-Laye, Paris
* 2003 ARTE92 insyd Milan
* 2005 Mahatma Gandhi Institute, Moka, Mauritius
* 2012 VACO expose les Concubines, Réduit, Mauritius
* 2023-2024 – Retrospektiv Vaco (posthumous), Caudan Arts Centre, Ile Maurice

Chaw visiting dignitaries to Mauritius receive Vaco ein artworks wey dey include Sepp Blatter, ex head of FIFA, den Pope Francis.
File:Vaco_Autoportrait.jpg 
File:Vaco_painting_of_flamboyant_tree.jpg
File:Pg43-001.jpg
File:Fam_dan_zil.jpg 


## Awards den decorations

*Mauritius:
** Grand Commander of de Order of the Star and Key of the Indian Ocean (2023)
** Best Visual Artist, Mauritius National Awards ceremony 2018
## References
Firoz Ghanty

**Firoz Abdul Cader Ghanty** (14 August 1952 – 3 December 2019) na he be Mauritian painter, poet, den activist.

## Biography
Na dem born Ghanty insyd Mauritius to a Persian-Gujarati poppie den a French mommie. Na he hold Marxist-Leninist ideas, wey ein involvement insyd protests lead to ein arrests insyd 1975 den 1981. He live insyd France from 1984 to 1996. He contribute to de Arte Povera movement, wey he specialize insyd contemporary art.

Firoz Ghanty die for 3 December 2019 for Wellkin Hospital insyd Moka.

## Notable works

* "L’Île Maurice à Paris" (1986)
* "Grande kermesse populaire du Parti du Travail Suisse" (1986)
* "Les Plasticiens de l’Île Maurice" (1993)
* "Dix ans après" (1994)
* "Art actuel de Maurice" (1994)
* "Made in Mauritius" (1995)
* "Les Années Paris" (1996)
* "Papié" (1996)
* "Litra" (1997)
* "Poswar/Pochoirs" (1997)
* "1000 Rondins/Totem pu Lamemwar (1998)
* "Le Pont I" (2000)
* "Bridge II Pont III" (2000)
* "Encounters" (2001)
* "Autoportraits" (2001)
* "Le Pont III" (2002)
* "Sertifié Morisyin II" (2002)
* "After Tokyo" (2003)
* "Taureau-de Solstice en Equinoxe" (2007)
* "Mon Corps/Moi mis à Nu" (2008)
* "Striker" (2009)
* "Écritures Croisées" (2009)
* "Test Landing of the Dodo" (2010)
* "11e Foire internationale des Mascareignes" (2010)
* "FNB Joburg Art Fair" (2011)
* "Ruptures" (2011)
* "…Suite" (2012)
* "Prakzis" (2012)

## References
Claude Haffner

**Claude Haffner** (Arabic: كلود هافنر; dem born am 1976), be a French-Congolese filmmaker den production manager wey primarily dey direct documentary films. Na she make chaw critically acclaimed documentaries wey dey include *Ko Bongisa Mutu*, *Défilé Célianthe* den *Noire ici, blanche là-bas*.

## Personal life
Na dem born am insyd 1976 insyd Kinshasa, Democratic Republic of the Congo to a French poppie den a Congolese mommie. Ein poppie Pierre Haffner sanso be a researcher den film lecturer for de French Cultural Center insyd Kinshasa, wich influence Claude make she start ein cinema career. Ein mommie Sudila Mwembe komot Zaïre (today ein Democratic Republic of the Congo). For de very young age, she go France plus ein family wey dem never return Congo. Then she grow up insyd Alsace plus ein bro Frédéric Haffner. Ein poppie get a collection of African art togeda plus photos den taped accounts about Congo den Africa. He die insyd 2000, wer Claude decide make he return to Congo plus ein mommie make she meet ein Congolese family.

From 1994 to 1999, she study History den a University Diploma insyd Cinema den Audiovisual for de University of Strasbourg. Insyd 2005, Claude plete ein master's degree for Sorbonne University.

## Career

After she graduate from university, she work for chaw short films make she learn techniques of filmmaking. Insyd 2000, Claude work as de Script supervisor give de short film *La fourchette*. She join as a production assistant for 'Canal +', wer na she be able make she work plus Agnès Varda, ein "mentor", for de editing of de film *Les Glaneurs et la Glaneuse*. After de film, she develop interest make she direct documentaries. Der fore, insyd 2002, she follow a training course insyd documentary filmmaking for Altermédia (Saint-Denis training center). During dis period, she interview ein mommie wey live insyd Brunstatt about ein country, ein family den ein history.

Insyd 2002, Haffner study documentary filmmaking for de Altermedia School insyd Paris. Na ein maiden direction be a "film-essay" dem title *Ko Bongisa Mutu* insyd a Congolese hair salon insyd Paris. Insyd 2004, she direct de documentary *La Canne musicale*, a promenade plus de French filmmaker den ethnographer Jean Rouch. Na dis happen a few days before ein death.

## Filmography

## References


## External links

*  at IMDb
Mamadi Indoka

**Mamadi Indoka** be a Congolese  director den screenwriter  born 7 November 1976 insyd Kinshasa (Democratic Republic of the Congo).

## Biography
Indoka first encounter de world of cinema insyd 2002 plus a short film dem show insyd Madrid wey dem decide make he take up de practice of de seventh art. He study cinema insyd Canada den de United States, wer he cam turn a director den screenwriter.

Insyd 2005, he wrep den direct ein first short, *Une nuit d'enfer* (A Night of Hell). Insyd 2006, he wrep den direct anoda short, *La Beauté de la mort* (The Beauty of Death), then, insyd 2007, direct ein first full-length feature, *32 ans après* (32 Years After), Sebastiao Ndombasi wrep am. Dis film tell de story of a man wey return to Angola 32 years after he flee war der, wey na dem treat am like a foreigner.

Insyd 2008, he wrep den direct de documentary *La Pêche artisanale* (Artisanal Fishing), den insyd 2010, he direct two shorts: *Le Sida* (AIDS), Lionel Mwedi Malila wrep am, den *Victime* (Victim) wich he wrep am einself. Insyd 2010 he film ein second full-length feature, *L'héritage envahi* (The Invaded Heritage), Mamadi Indoka wrep den direct am plus de support of Congo Films Productions, ein production company. Na dis second feature tell de story of a heinous crime, an entire family dem murder by a trusted bodyguard, wey he spare an infant per. He abandon de kiddie insyd a forest, certain e go die of natural causes. Buh years later de kiddie, now a grown man, set out make he seek revenge. Dis fi be de earliest Congolese thriller, since e cam out a year before *Viva Riva!*.

## Filmography

### Director den screenwriter

* 2005 : *Une nuit d'enfer*, (*A Night of Hell*) (short)
* 2006 : *La Beauté de la mort* (*The Beauty of Death*) (short)
* 2007 : *32 ans après* (*32 Years After*) (feature)
* 2008 : *La Pêche artisanale* (*Artisanal Fishing*) (documentary)
* 2010 : *Le Sida* (*AIDS*) (short)
* 2010 : *Victime* (*Victim*) (short)
* 2010 : *Héritage envahi* (*Invaded Heritage*) (feature), plus Junior Lusaulu, Roch Bodo Bokabela, Annie Lukayisu, Elombe Sukari, Sarah Musau
* 2011 : *Kuluna* (*Kuluna*) (short)
* 2013 : *Une vie de souffrance* (*A Life of Suffering*) (documentary)
* 2014 : *Mokili* (*Mokili*) (short)

## References


## External links

* Mamadiindoka
* Teaser Héritage envahi
Alain Kassanda

**Alain Kassanda** be a Congolese French film maker, film director den cinematographer, den founder of Ajímatí Films. He be known for ein highly acclaimed documentary films *Trouble Sleep* (2020), *Colette & Justin* (2022), den *Coconut Head Generation* (2023).

## Early life
Dem born am insyd Kinshasa, Kassanda lef de Democratic Republic of the Congo for France for de age of 11. After he study communication, he begin dey stage movie screenings den chaw film festivals insyd chaw Parisian theaters insyd 2003, wey na he be de film programmer give de movie theater Les 39 Marches insyd Sevran, near Paris, for five years. He move go Ibadan insyd 2015, wer na he shoot ein first medium-length film.

## Career, recognition den awards
Na dem screen Kassanda ein works for major film festivals across de globe, wey dey include de International Documentary Film Festival Amsterdam (IDFA), de International Film Festival and Form on Human Rights (FIFDH Geneva), New York African Film Festival, Jean Rouch International Film Festival, Paris; Etats généraux du film documentaire insyd Lussas, Afrika Film Festival, Cologne; Festival of African Cinema (FCAT), Biografilms insyd Bologna, Open City Documentary Festival insyd London, Columbia University, Maison Française Film Festival, among odas.

Kassanda ein first work, *Trouble Sleep*, receive de Golden Dove for Best Short Film for de DOK Leipzig international festival for documentary and animated film insyd 2020 den de jury's special mention for de Cinéma du Réel. Na dem screen de film for de Urban Planning Film Series for Massachusetts Institute of Technology insyd October 2022.

For de FIFDH Geneva 2023, Kassanda ein second work den debut full-length film, *Colette and Justin* (2022), wich dey recall ein grandparents dema experience of Belgian colonialism den de nationalist struggles for Congolese independence, win de Gilda Vieira De Mello Award insyd de Creative Documentary Competition. De film premier for de IDFA, wey na dem nominate am for de IDFA Award for Best First Feature den de Beeld en Geluid IDFA ReFrame Award. De film sanso get de jury's special mention for de Biografilms. Insyd September 2023, na dem announce *Colette & Justin* as winner of de 2023 African Studies Association Film Prize, wey na dem go screen am for de association ein annual conference.

Na dem select Kassanda ein latest work, *Coconut Head Generation* (2023), for de New Directors/New Films for Lincoln Center den Museum of Modern Art. For de 2023 Cinéma du Réel, de film win de Grand Prize and Special Mention for de Clarens Prize for Humanist Documentary Filmmaking.

## References
Josef Kumbela

**Joseph Kumbela** (born 1958) be an actor den filmmaker wey komot de Democratic Republic of the Congo wey he win awards for ein acting.

## Life den career
Na dem born Joseph Kumbela insyd 1958. He live insyd Switzerland since 1980. He start ein career as an actor insyd France den de USA. For de FESPACO awards insyd 1993 he win de prize for Best Actor for ein performance insyd de comedy *Gito l'ingrat* (Gito the ungrateful) wey Leonce Ngabo of Burundi direct am. Insyd dis film Gito, a student wey komot Burundi wey he sanso be a talented couturier insyd Paris, decide he go return home. Plus ein diploma insyd hand den full of plans about ein career, he lef ein French companion Christine wey he promise he go bring am to Burundi later. He no fi find work, buh he meet up plus ein old kiddie time sweetheart. Christine arrive widout warning wey she discover wat dey go on. De two women join togeda make dem teach Gito a lesson.

Na Josef Kumbela wrep den direct a number of short films since 1994 dey use ein Geneva-based production company. Ein 1998 film *L'étranger venu d'Afrique* (The stranger from Africa, or Feizhou Laowai) na e be de first African film dem shoot insyd China. E dey look at a romance between Lulu, an African student, den a Chinese woman, wey dey depict de clash of cultures.

## Filmography

## References


## External links

*  at IMDb
Laura Kutika

**Laura Guliamo Luyeye Kutika** (born 24 August 1984) be a Congolese film director den writer.

## Biography
Na dem born Kutika insyd Kinshasa, Zaire. From 2001 to 2003 na she be a co-writer give de television series *Kinshasa Hôtel*. She obtain a literary baccalaureate wey she study law for de University of Kinshasa. Before she plete ein studies, Kutika decide make she pursue ein passion for writing wey she take a training course insyd television den radio scriptwriting. Insyd 2002, na she be a co-writer for a radio soap opera, *Center Lokole de Kinshasa*. Kutika move go France insyd 2003 make she work on directing.

Insyd 2009, na Kutika be de assistant director of de short film *Entre chat et chien* by Barbara Barbet. Kutika direct de short film *Vas-y fonce* insyd May 2011. Insyd 2012, she wrep ein first novel, *Seule, face au destin*. Kutika direct *Moumoune et moi* insyd 2013. Ein second book, *À nos actes manqués*, na dem publish am insyd 2014. Insyd 2015, she co-direct de feature-length documentary *Abeti Masikini: Le Combat d'Une Femme* along plus Ne Kunda Nlaba. De film be a tribute to de musician Abeti Masikini wey dey examine ein life den impact. De idea give de film cam after Kutika read a biography of Masikani by Berthrand Nguyen Matoko, wey advise am on de making of de film. E receive de prize for best documentary for de Cinema Au Feminin festival insyd Kinshasa.

Kutika be de mommie of three kiddies. She dey practice taekwondo. Kutika be de presido of de humanitarian association "Le nouveau rire".

## Filmography

* 2001-2003: *Kinshasa Hôtel* (writer)
* 2009: *Entre chat et chien* (assistant director)
* 2011: *Vas-y fonce* (director)
* 2012: *Ndouleman* (assistant director)
* 2013: *Moumoune et moi* (director)
* 2015: *Abeti Masikini: Le Combat d'Une Femme* (writer/producer/director)

## References


## External links
*Africultures profile
* at IMDb
Zeka Laplaine

**Zeka Laplaine** (born 1960), sam times dem credit am as **José Laplaine**, be a director den actor wey komot Ilebo insyd de Democratic Republic of the Congo. De kiddie of a Portuguese poppie den Congolese mommie, he move go Europe wen na he dey 18. Ein 1996 short film *Le Clandestin* na dem feature for de 2010 Amakula International Film Festival insyd Uganda. He portray a cowboy alongsyd Danny Glover insyd *Death in Timbuktu*, a film within a film insyd de Council of Europe Film Award-winning film, *Bamako*. Laplaine be a member of France ein "Guilde Africaine des Realisateurs et Producteurs".

Laplaine ein first short film be *Le Clandestin*, wich he wrep, direct wey he act insyd (he play a policeman in charge of a container dock insyd Lisbon). A French production set insyd Portugal, *Le Clandestin* dey examine African emigration den dey question de dream of Europe as a "Northern Paradise" give immigrants.

## Filmography

### Actor

## References


### Bibliography

* 
* 
* 
* 
* 

## External links

*  at IMDb
Djo Tunda Wa Munga

**Djo Tunda Wa Munga** (born 1972) dem sanso know am as **Djo Munga**, be a Congolese film director den producer. He be best known for ein award-winning 2010 thriller *Viva Riva!,* de first feature film make dem produce insyd de Democratic Republic of the Congo for over 28 years.

## Early Life den Education
Na dem born Djo Munga insyd 1972 insyd Kinshasa, insyd de Democratic Republic of the Congo, na den times ebe Zaire. For age nine he move go Belgium wer na he attend a catholic boarding school for College St. Augustine for five years. He attend a fine Arts school insyd Brussels before he enroll insyd INSAS, de national film school of Belgium, insyd 1993.

## Career
Prompted by de end of Mobutu Sese Seko ein dictatorship insyd 1997, Munga return to Kinshasa make he start a career as a filmmaker. War break out insyd 1998, upending ein plans wey e force am make he take on a variety of jobs beyond just filmmaking while he dey travel back den forth between Belgium den de DRC for de chaw years wey dey follow.

Insyd 2002 Munga get ein first notable break insyd de film business as a production manager for de BBC documentary television series *Congo: White King, Red Rubber and Black* *Death* about King Leopold II of Belgium ein brutal reign over de Congo Free State. Na work for oda television documentaries follow wey dey include as a line producer for de DRTV2 2004 production of *The Danish Congo Adventure* wich chronicle de role of Danish seamen insyd Belgium ein colonization of de Congo. Insyd 2005 he serve as assistant director for *Cuba, an African Odyssey* about Cuba ein support for various African revolutions.

Insyd 2005, Munga sanso direct ein own documentary, *Horizon en Transition,* wich dey follow de political transition insyd de DRC after decades of dictatorship den five years of war.

Munga cap 2010 plus de international premier of ein first feature film, *Via Riva!,* for de Toronto International Film Festival. He wrep, direct den produce de thriller, a gritty portrayal of life insyd Kinshasa wey cam turn an international critical den commercial success. E go on make e receive 12 nominations wey e win 6 awards, wey dey include for Best Director, for de 7th Africa Movie Academy Awards. E sanso win Best African Movie for de 2011 MTV Movie Awards. Insyd 2011 de film open insyd 18 countries thru out Africa, an unusually wide release for an African film.

Insyd de director notes give de film Munga state say: "*In making Viva Riva! I wanted to find a new way to talk about life in Kinshasa today - to describe how my hometown works and how it doesn't work. I also felt the time was right to depict aspects of life in the capital that everyone knows exist but no one has ever talked about publicly*."

Na dem name am African trailblazer for de 2010 MIPCOM, de international forum for documentary screenings.

## References


## External links

*  at IMDb
Christophe Madihano

**Christophe Madihano** (dem born am 10 October 1995 insyd Goma) be a Congolese commercial photographer, author, film producer den illustrator wey ein work dey focus for themes of Afrofuturism insyd culture, identity, den fictional narratives. He be one of de founders of Madi TV, an international entertainment pay television channel insyd Democratic Republic of the Congo.
## Career
Na dem born Christophe Madihano for 10 October 1995, insyd Goma insyd de Democratic Republic of the Congo. He begin ein career insyd 2017 wey he attract international attention plus ein project "*The Kongo Kingdom*", for wich de Swedish-Congolese singer Mohombi appear as one of de key figures of de Kongo Kingdom.

Insyd 2020, Madihano cam be widely known thru ein project "The forgotten heroes". E be a gallery of images wey dey show de Armed Forces of the Democratic Republic of Congo (*FARDC*) for action insyd de rain den insyd a dusty environment, wey de government of de Democratic Republic of the Congo support.

## Works

* 2017 : *The Kongo Kingdom*
* 2019 : *The Forgotten Heroes*
* 2021 : *Havila*

## References


## External links
Albert Mongita

**Albert Likeke Mongita**, dem sanso know am as **Mongita Likeke** (1916—1985) na he be an actor, dramatist, painter, filmmaker den theatre director wey komot de Democratic Republic of Congo. Na Mongita be "one of the leaders of the national theatre movement in the decades after World War II".
## Life
Na dem born Albert Mongita for 8 March 1916 for Irebu insyd Belgian Congo. Wen na he be one year old, he cam to Léopoldville (now Kinshasa). After six years insyd primary school den two years insyd a professional school, he attend de middle school St. Joseph's Institute for five years. He stay on make he teach for five more years, he lef make he work give de post administration. Insyd 1949 he join Radio Congo Belge as an editor den announcer.

After he wrep chaw sketches, he cam turn interested for theatre insyd. Mongita join de Alumni Association of the Fathers of Scheuts (ADAPES) insyd Léopoldville insyd de early 1950s, later he cam turn ein theatrical driving force. Plus André Scohy, Mongita organize chaw national popular theatre festivals, den tours to Léopoldville by foreign theatre groups. Mongito wrep chaw plays insyd French give ein theatre group, La ligue folklorique congolaise. Na dem perform *Soki Stanley* insyd Léopoldville insyd 1954, for de fiftieth anniversary of Henry Morton Stanley ein death. Na dem perform *Lifoco* before de Governor General, Léo Pétillon insyd 1955. Mongita ein Lifoco troupe tour thru rough Tshela (Mayumbe), Matadi, den Thysville insyd 1956.

For de start of de 1950s na dem establish a Congolese cine-club insyd Léopoldville, den under Belgian instruction Mongita help make dem shoot *La Leçon de Cinéma* (The Film Lesson) insyd 1951. Chaw of de club ein Congolese members no make films after independence, wey dem dey suggest say na dema training no be thorough, though Mongito make one documentary insyd 1963. He sanso serve as director of cultural affairs insyd de post-independence country den later as director of de national theater.

## Works

### Plays

* *Mangengenge*, dem publish insyd mimeographed form, 1956
* *Soki Stanley, La Quinzaine*, 1957
* *Ngombe*, dem publish serially insyd *Présence Congolaise*, 1964

### Films

* (with other students) *La Leçon de Cinéma* [The Film Lesson], 1951
* *Tams-tams du Congo*, 1963

## References
Guy Kabeya Muya

**Guy Kabeya Muya** (born 1970) be a filmmaker wey komot de Democratic Republic of the Congo. Na he be co-director plus Monique Mbeka Phoba of de 2007 documentary *Entre la coupe et l'élection* (Between the cup and the election).

## Early life den education
Na dem born Guy Kabeya Muya insyd Kinshasa insyd 1970. Insyd 1988 he enter de National Institute of Performance Arts (INAS) insyd Kinshasa, wey he graduate plus a degree insyd drama insyd 1996. He sanso take courses insyd Mbalmayo, Cameroon on audiovisual techniques den insyd Douala, Cameroon on animation den visual communication. He work for Les Films de la Passerelle insyd Brussels as a post-production trainee wey he attend workshops for de Lagunimages Festival insyd Benin.

## Career
Kabeya Muya wrep den direct television dramas insyd 1999. Insyd 2004 na he be first assistant to Thierry Michel for de set of de film *Congo River, Beyond Darkness*. Insyd 2006 he den Guy Bomanyama-Zandu co-direct de 52-minute drama *Muswamba*. Dis movie dey tell of a teenage girl dem throw onto de street wey she dey struggle make she survive after dem accuse am of sorcery. E dey provide a strong moral message about de evils of child abuse. Kabeya Muya establish de production company Kabola Films wich dey make cinematographic animations insyd de center of Kinshasa. As part of a workshop lead by Thierry De Mey of Charleroi Danses he direct de 2007 documentary *Cailloux* (Pebbles) for informal economic enterprise insyd Kinshasa.

Kabeya Muya work plus veteran documentary director Monique Mbeka Phoba for a project wer a group of young theater students insyd Kinshasa learn how dem go make a film. Kabeya Muya provide de hands-on training while Mbeka Phoba provide guidance via de internet. Dis lead to de 2007 documentary *Entre la coupe et l'élection* (Between the cup and the election) about de first soccer team from Sub-Saharan Africa make dem participate insyd a FIFA World Cup, insyd 1974, he den Mbeka Phoba co-produce am. Na de team be The Leopards, de national team of de Democratic Republic of the Congo. Na de team be defeated insyd three consecutive matches wer na dem no score goals, wey dem steal dema pay by corrupt officials wey na dem for return home to face an angry dictator.

Insyd April 2006 na Kabeya Muya be severely beaten by armed men wey dem threaten make dem kill am secof ein relations plus foreigners. Insyd 2009 he receive death threats secof he work for de film *Katanga Business* top as assistant director to Thierry Michel. De filmmaker Monique Mbeka Phoba quickly mobilize an international campaign make she ensure say de Congolese authorities extend dema protection.

## Filmography

## References


## External links

*  at IMDb
Jean-Michel Kibushi Ndjate Wooto

**Jean-Michel Kibushi Ndjate Wooto** (born 1957), be a Congolese stop-motion animator. He be de pioneer of African animation, wey dem widely consider am he be de first Congolese animator.

## Ein life matter
Na dem born am for 1957 insyd Lubefu, Democratic Republic of the Congo. He later grow up insyd Tshumbe, Zaire.
## Animation works
* *Le Crapaud Chez Ses Beaux-Parents* (1991)
* *The White Orange* (1992)
* *Kinshasa, Black September* (1992)
* *Muana Mboka* (1999)
* *L’Orange blanche* (1993)
* *L’Éléphant qui pète de la neige* (1993)
* *RICA – Wissembourg, les Chemins croisés de la coopération* (2000)
* *L’Ane et le Chat* (2001)
* *Première traversée* (2002)
* *L’Héritier [Prince Loseno]* (2004)
* *Caravane pour le Sankuru* (2007)
* *Ngando* (2008)

## References
Antoine Toussaint de Chazal

**Antoine Toussaint de Chazal** (1770–1854) na he be a French settler wey he establish as a planter for de Isle de France (now Mauritius).

Na dem born De Chazal for 15 December 1770, insyd Port Louis, Isle de France.

Na he be deputy of de district of Pamplemousses, insyd de colonial Assembly of de Isle de France.

Na he be an amateur painter wey na dem know am for ein portrait of de British cartographer den Royal Navy captain Matthew Flinders, he paint insyd 1806–1807.

De fourth edition of de *Benezit Dictionary of Artists* dey confuse am plus de painter Antoine Chazal (1793–1854).

He die insyd Moka, Isle de France, for 25 December 1822 wey he be an ancestor of Malcolm de Chazal.

## Work

* Portrait of Captain Matthew Flinders, oil on canvas, 50x64.5&nbsp;cm. Gift of David Roche in memory of his father, J.D.K. Roche, and the South Australian Government 2000, to the Art Gallery of South Australia, Adelaide.

## References



## External links

* "Flinders Captain Flinders at Flinders: an exhibition of his oil portrait by Chazal", Adelaide, Flinders University Library, 1988.
* 
*
Gonçalo Mabunda

**Gonçalo Mabunda** (dem born am 1 January 1975 insyd Maputo, Mozambique) be a Mozambican artist den anti-war activist. Mabunda exhibit important museums such as de Center Pompidou insyd Paris, de Venice Biennale, de Museum of Art and Design insyd New York, Gangwon International Biennale insyd South Korea, de Museum Kunst Palast insyd Düsseldorf, de Hayward Gallery insyd London, de Mori Art Museum insyd Tokyo, de Johannesburg Art Gallery, de Tropen Museum insyd Amsterdam, Norway Army Museum, Netherlands Army Museum, Sweden Army Museum, den chaw more.

Mabunda start ein work insyd de context of a project dem implement insyd 1995, by de Christian Council of Mozambique (CCM) wey na he dey scoure de country den dey collect weapons from individuals den communities after a civil war wey last almost twenty years. Insyd dis project na dem destroy sam weapons while odas be deactivated wey dem give to men den women like Mabunda, make he sculpt into art. Sam dem collect 800,000 weapons since de CCM launch dis project, dem call Transforming Guns into Hopes.

De name be inspired by a Bible verse wey komot de book of Micah: *'They will hammer their swords into ploughshares and their spears into pruning hooks*'.

Mabunda be a partner artist of de African Artists for Development, an organisation wey dey back community development projects dem associate plus works by contemporary artists.

## References


## External links

* https://web.archive.org/web/20250101172119/http://www.wcc-coe.org/wcc/what/international/mozam.html
* http://www.ecfa.com/goncalo-mabunda Archived 27 November 2021 at the Wayback Machine
* http://ames.afrique.free.fr/mabunda/index.html
* http://www.magnin-a.com/cspdocs/press/files/2016_11_17_lefigaromagazine_ventepiasa_hazoume_mabunda.pdf Archived 19 April 2021 at the Wayback Machine
* http://www.lumieresdafriques.com/fr/artist/goncalo-mabunda-2/ Archived 28 October 2021 at the Wayback Machine
Mars Kadiombo Yamba Bilonda

**Mars Kadiombo Yamba Bilonda** (3 March 1958 – 15 July 2021) na he be a Congolese actor, screenwriter, den film director. Na he sanso be a stage actor den director.

## Filmography

* *La face cachée de Mobutu* (2016)
* *Coloré* (2019)
* *Paris à tout prix* (2021)

## References